Det er en god idé at smide tøjet på sin valgplakat, hvis man som folketingskandidat ikke bare vil vække opsigt i Danmark, men også i udlandet.

Det beviser den 52-årige løsgænger til årets folketingsvalg John Erik Wagner.

Han har nemlig formået at få de internationale medier til at skrive om sig af den årsag, at han på sin valgplakat kun er iført cowboyhat og pistolbælte.

- Jeg synes, at det er kæmpestort, at jeg har fået mit navn ud i hele verden. I princippet er jeg jo faktisk mere kendt end de fleste politikere i Folketinget, lyder John Erik Wagners reaktion til TV 2 på den internationale opmærksom.

Medier: Han syr cowboy-kostrumer og har en hund

Twitter vidner også om, at hans billede er gået verden rundt. I tweetet herunder omtales valgplakaten for eksempel af en bruger fra Mexico.

Af internationale medier er det blandt andet amerikanske The Huffington Post, britiske The Mirror og italienske Globalist, der har fundet valgtplakaten af den nøgne mand interessant.

Faktisk synes nogle medier, at John Erik Wagners billede er så opsigtsvækkende, at de ikke kun har fortalt om selve plakaten. The Mirror har nemlig skrevet, at han selv syr sine cowboy-kostumer og viser dem frem på sin YouTube-kanal. Imens har The Guardian fortalt om hans hund, Dolly Parton.

Derfor har han lavet en penis-plakat

Formålet med at stå afklædt på plakaten var ifølge John Erik Wagner at blive et kendt navn i Danmark, så han kan komme ind i Folketinget.

- For at få de 22.000 personlige stemmer ligesom Jacob Haugaard fik,skal de selv i Jylland vide, hvem jeg er, siger John Erik Wagner.

Han mener ikke, at hans nøgenbillede vil afholde nogen at stemme på ham. I stedet synes han, at billedet gør ham til et frisk pust til landets andre politikere.

- Folk er trætte af de andre politikere. De diskuterer, snakker, og der sker ikke noget. Det er det samme, de snakker om, og det er kedeligt, siger han.

Ifølge digital chef i Geelmuyden Kiese Benjamin Rud Elberth vil hans opmærksomhed rundt om i verden dog ikke få ham i Folketinget. Hvorfor kan du høre i klippet herunder.

TV 2s kandidattest 2015 Hvor skal du sætte dit kryds i år?



Bliv klogere på TV 2s kandidattest - den mest omfattende til dato.